รัฐบาลไทย-ข่าวทำเนียบรัฐบาล-​ก.อุตฯ ผนึกกำลังภาครัฐ-เอกชน ลงพื้นที่มอบถุงยังชีพส่งถึงมือผู้ประสบภัยน้ำท่วม จ.ชัยนาท ภายใต้กิจกรรม "อุตสาหกรรมรวมใจ ช่วยพี่น้องชาวไทย"
วันอังคารที่ 25 ตุลาคม 2565
​ก.อุตฯ ผนึกกําลังภาครัฐ-เอกชน ลงพื้นที่มอบถุงยังชีพส่งถึงมือผู้ประสบภัยน้ําท่วม จ.ชัยนาท ภายใต้กิจกรรม "อุตสาหกรรมรวมใจ ช่วยพี่น้องชาวไทย"
​ก.อุตฯ ผนึกกําลังภาครัฐ-เอกชน ลงพื้นที่มอบถุงยังชีพส่งถึงมือผู้ประสบภัยน้ําท่วม จ.ชัยนาท ภายใต้กิจกรรม "อุตสาหกรรมรวมใจ ช่วยพี่น้องชาวไทย"
จังหวัดชัยนาท : 24 ตุลาคม 2565 นายจุลพงษ์ ทวีศรี รองปลัดกระทรวงอุตสาหกรรม รักษาราชการแทนอธิบดีกรมโรงงานอุตสาหกรรม ได้รับมอบหมายจากปลัดกระทรวงอุสาหกรรม (ดร.ณัฐพล รังสิตพล) ให้เป็นผู้แทนมอบสิ่งของอุปโภค บริโภค และของใช้ที่จําเป็น โดยมีนายนที มนตริวัต รองผู้ว่าราชการจังหวัดชัยนาท รักษาราชการแทนผู้ว่าราชการจังหวัดชัยนาท นายอนุสรณ์ นาคาศัย นายกองค์กรบริหารส่วนจังหวัดชัยนาท นายอนุสร ภู่พงศ์สกุล อุตสาหกรรมจังหวัดชัยนาท ให้การต้อนรับ การช่วยเหลือและบรรเทาความเดือดร้อนให้กับผู้ประสบอุทกภัยน้ําท่วมในจังหวัดชัยนาท ซึ่งเป็นพื้นที่ที่กระทรวงอุตสาหกรรมได้ปั้นรากฐานอุตสาหกรรม มอบอาชีพ จัดโครงการนําร่องให้พี่น้องประชาชนในพื้นที่ตลอดช่วง 3 ปีที่ผ่านมา โอกาสนี้นายใบน้อย สุวรรณชาตรี ผู้ตรวจราชการกระทรวงอุตสาหกรรม รักษาราชการแทนอธิบดีกรมส่งเสริมอุตสาหกรรม นายอดิทัต วะสีนนท์ รองอธิบดีกรมอุตสาหกรรมพื้นฐานและการเหมืองแร่ นายภาสกร ชัยรัตน์ นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม นายพรยศ กลั่นกรอง รองอธิบดีกรมโรงงานอุตสาหกรรม ร่วมลงพื้นที่ในครั้งนี้ด้วย
นายจุลพงษ์ ทวีศรี กล่าวว่า ตามที่ประเทศไทยได้ประสบกับอุทกภัยอย่างรุนแรงในพื้นที่หลายจังหวัดทั่วประเทศ อันเนื่องจากพายุ “โนรู” และพายุ “เซินกา” ที่พัดผ่านเข้าประเทศไทยในช่วงปลายเดือนกันยายนและตุลาคมที่ผ่านมา ทําให้เกิดฝนตกหนักในหลายพื้นที่ จนเกิดอุทกภัยน้ําท่วมเป็นบริเวณกว้าง รัฐมนตรีว่าการกระทรวงอุตสาหกรรม (นายสุริยะ จึงรุ่งเรืองกิจ) และปลัดกระทรวงอุตสาหกรรม (ดร.ณัฐพล รังสิตพล) ได้ติดตามสถานการณ์น้ําท่วมอย่างใกล้ชิด และตระหนักถึงความเดือดร้อนของพี่น้องประชาชนที่ประสบอุทกภัยครั้งร้ายแรงดังกล่าว โดยเฉพาะ พ่อแม่ พี่น้อง ในอําเภอสรรพยา จังหวัดชัยนาท ที่ได้รับผลกระทบจากสถานการณ์การเร่งปล่อยน้ําของเขื่อนเจ้าพระยา ทําให้ปริมาณน้ําเอ่อล้นเข้าท่วมพื้นที่ชุมชนเป็นวงกว้างและระดับน้ําลึก จนสร้างความเดือดร้อนให้ชาวบ้าน ส่งผลกระทบให้ประชาชนในพื้นที่ท้ายเขื่อนต้องอพยพขึ้นมาสร้างที่พักเพิงและกางเต็นท์นอนริมถนน หลายพันครัวเรือน ความสูญเสียนี้ ทําให้ทรัพย์สิน พื้นที่ทําการเกษตร รวมถึงถนนหนทางถูกตัดขาดได้รับความเสียหายเป็นจํานวนมาก
กระทรวงอุตสาหกรรม จึงดําเนินการภายใต้มาตรการ 3 ระยะ คือ 1.ป้องกัน 2.เยียวยา 3.ฟื้นฟู โดยจัดกิจกรรม “อุตสาหกรรมรวมใจ ช่วยพี่น้องชาวไทย” พร้อมผนึกกําลังกับภาคเอกชน โรงงานอุตสาหกรรมทั่วประเทศ หน่วยงานในสังกัดกระทรวงอุตสาหกรรม สถาบันเครือข่าย การนิคมอุตสาหกรรมแห่งประเทศไทย ธนาคารพัฒนาวิสาหกิจขนาดกลางและขนาดย่อมแห่งประเทศไทย (SME D Bank) ร่วมมือกันช่วยเหลือเยียวยา บริจาคฯ สิ่งของเครื่องใช้ อุปโภค-บริโภค ที่จําเป็นจัดเป็นถุงยังชีพ เช่น ข้าวสาร อาหารแห้ง บะหมี่กึ่งสําเร็จรูป น้ําตาล น้ําปลา น้ํามัน ยากันยุง ปลากระป๋อง อาหารสําเร็จรูป กระดาษทิชชู น้ําดื่ม และยารักษาโรค เป็นต้น จํานวน 2,000 ถุง นํามามอบให้กับพ่อแม่ พี่น้องผู้ประสบอุกภัยใน 3 ตําบล คือ ตําบลโพนางดําออก ตําบลหาดอาสา และตําบลสรรพยา อําเภอสรรพยา จังหวัดชัยนาท เป็นการเร่งด่วน โดยในจุดแรกได้มอบถุงยังชีพ จํานวน 500 ถุง ณ ศูนย์ประสานงานผู้ประสบภัยโพนางดําออก จุดที่สอง จํานวน 500 ถุง ณ ศูนย์อํานวยการป้องกันและบรรเทาอุทกภัยเทศบาลหาดอาษา จุดที่สาม จํานวน 500 ถุง ณโรงเรียนเทศบาลสรรพยา และจุดที่สี่ จํานวน 500 ถุง ณ ย่านโรงพักเก่าสรรพยา
"กระทรวงอุตสาหกรรม ขอเป็นส่วนหนึ่งในการร่วมส่งกําลังใจให้กับพ่อแม่ พี่น้อง ชาวอําเภอสรรพยา จังหวัดชัยนาททุกท่าน ให้สามารถผ่านพ้นกับความสูญเสียครั้งร้ายแรงนี้ไปให้ได้ และกลับมาดําเนินชีวิตในรูปแบบปกติได้โดยเร็ว กระทรวงฯ พร้อมเดินเคียงข้างประชาชนเพื่อช่วยบรรเทาความเดือนร้อน และฟันฝ่ากับอุปสรรคทั้งหลาย โดยไม่ทอดทิ้งใครไว้ข้างหลัง"